**Osnovna škola Marije i Line, Umag**

**GDPR**

**GDPR** je Opća uredba o zaštiti osobnih podataka koja se primjenjuje od 25. svibnja 2018.godine i tim  povodom nastale su promjene u području propisa o zaštiti osobnih podataka. Želimo Vam pojasniti na koji će način **Osnovna škola Marije i Line-Scuola elementare „Marija i Lina“ Umag-Umago** (u daljnjem tekstu: Škola) koristiti i obrađivati osobne podatke Vaše djece. U skladu s EU uredbom o zaštiti osobnih podataka (GDPR), Škola će prikupljati i objavljivati osobne podatke (fotografije, imena i prezimena, ostali osobni podaci) samo onim učenicima čiji su roditelji dali pisanu privolu (suglasnost) za objavu. Ostale podatke koje od Vas prikupljamo i obrađujemo isključivo su usklađeni s postojećim Zakonima i propisima koji se primjenjuju u osnovnom obrazovanju te se neće koristiti ni u koje druge svrhe.

 Što donosi GDPR

Zaštita osobnih podataka jedan je od osnovnih zadataka koje GDPR stavlja pred organizacije bilo da je riječ o osobnim podatcima korisnika, klijenata ili zaposlenika. Organizacije moraju znati gdje su koji podatci te u koju se svrhu smiju koristiti. Nepoštivanje odredbi povlači kazne. Za nadzor je zadužena Agencija za zaštitu osobnih podataka (AZOP).

Službenik za zaštitu osobnih podataka

Stupanjem GDPR-a na snagu, obvezno je imenovanja Data Protection Officera (DPO), odnosno službenika za zaštitu osobnih podataka. Podatke o DPO-u naše Škole možete pronaći u dodatku Pravilnika o zaštiti osobnih podataka.

Privola

Pristanak osobe na korištenje njenih osobnih podataka smatra se jasnim činom odobrenja. Isti može biti u papirnatoj ili elektroničkoj formi.

Što je sve osobni podatak

Ime i prezime, adresa stanovanja, e-mail adresa, IP i MAC adresa, GPS lokacija, RFID tagova i kolačića na web stranicama, telefonski broj, fotografija, video snimke pojedinaca, OIB, biometrijski podatci (otisak prsta, snimka šarenice oka), genetski podatci, podatci o obrazovanju i stručnoj spremi, podatci o plaći, podatci o kreditnom zaduženju, podatci o računima u banci, podatci o narodnosti, vjerskom opredjeljenju, podatci o zdravlju, seksualnoj orijentaciji kao i mnogi drugi podaci koji se odnose na pojedinca čiji je identitet utvrđen ili se može utvrditi.

Voditelj obrade

Voditelj obrade je svaka fizička ili pravna osoba, tijelo javne vlasti, agencija ili drugo tijelo koje određuje svrhe i sredstva obrade osobnih podataka (svrha i sredstvo određene su pravom unije ili pravom države ). Voditelj obrade u našem slučaju je Osnovna škola Marije i Line, Umag ( odgovorna osoba je ravnatelj škole).

Izvršitelj obrade

Izvršitelj obrade je fizička ili pravna osoba koje obrađuje osobne podatke u ime i za račun Voditelja obrade. U našem slučaju to je ravnatelj/ica, tajnik/ica Škole, blagajnik/ica Škole, stručni suradnik/ica i razrednici. Podatci koje obrađuju i razina podataka uvjetovani su potrebama koje proizlaze iz Pravilnika o načinu vođenja školske dokumentacije. Osnovna škola Marije i Line, Umag vodi evidenciju učenika  u dvije elektroničke forme:

**e – Matica**

Školske ustanove dužne su voditi evidenciju odgojno-obrazovnog rada, upisnik učenika te upisnik radnika u pisanom i elektronskom obliku. U Ministarstvu znanosti i obrazovanja  vodi se zajednički upisnik školskih ustanova u elektronskom obliku (**e-Matica**) i sadrži sljedeće evidencije:

* Upisnik ustanova,
* Evidenciju odgojno-obrazovnog rada u ustanovama za svaku školsku godinu,
* Upisnik učenika,
* Upisnik radnika ustanova

Podatke u Upisnik ustanova upisuje Ministarstvo znanosti i obrazovanja, a podatke u ostale evidencije upisuju školske ustanove najkasnije do 30. rujna tekuće godine.

Podatci iz e-Matice zaštićeni su od zlouporabe, uništenja, gubitka, neovlaštenih promjena ili pristupa, u skladu s odredbama propisa kojima se uređuje zaštita osobnih podataka.

Voditelj zbirke podataka i korisnik osobnih podataka sadržanih u evidencijama iz e-Matice je Ministarstvo znanosti i obrazovanja.

Voditelj zbirke podataka za Osnovnu školu Marije i Line je OŠ Marije i Line, Umag.

Ovlaštenja za pristup i razine pristupa podacima iz e-Matice odobrava Ministarstvo znanosti, obrazovanja i sporta.

Obveze, načine i rokove unošenja podataka u e-Maticu, ovlaštenja za pristup i korištenje podataka te sigurnost i način razmjene podataka propisuje ministar pravilnikom.

Podatke u evidenciju odgojno-obrazovnog rada, upisnik učenika i upisnik radnika upisuju tajnik, školski psiholog , razrednici, administratori resursa i imenika, sukladno ovlaštenjima za pristup.

Pitanja u vezi korištenja e-Matice učitelji upućuju administratoru resursa i administratoru imenika (za učenike).

Učitelji i administratori prijavljuju se u e-Maticu na adresi https://matice.mzos.hr/ elektroničkim identitetom koji dobiju od administratora imenika.

(Pravilnik o zajedničkome upisniku školskih ustanova u elektroničkome obliku – e-Matici (Narodne novine broj 86/15.).

**e- Dnevnik**

Osnovna škola Marije i Line, Umag postala je korisnik e-Dnevnika 2016./2017. godine.

Administrator e-Dnevnika Osnovne škole Marije i Line, Umag je učiteljica matematike i informatike Jasmina Mijanović Puđak.

Pitanja u vezi korištenja e-Dnevnika učitelji upućuju administratoru e-Dnevnika.

e-Dnevnik za učenike je aplikacija koja učenicima omogućava pregled ocjena, izostanaka i bilježaka koje su učitelji upisivali u e-Dnevnik.

Učenici se u e-Dnevnik prijavljuju na adresi https://ocjene.skole.hr elektroničkim identitetom koji dobiju od administratora imenika. Aplikacija e-Dnevnik prilagođena je i za mobilne uređaje.

Aplikacija e-Dnevnik omogućava roditelju uvid u osobne podatke, ocjene, izostanke, bilješke, planirani raspored pisanih zadaća i ostale podatke o djetetu koje su predmetni učitelji i razrednik unijeli u e-Dnevnik. Aplikacija e-Dnevnik za roditelje dostupna je na adresi https://ocjene.skole.hr.

U sustav e-Dnevnika roditelji se prijavljuju putem sustava e-Građani, a više informacija kako postati e-Građanin roditelji mogu potražiti na adresi https://www.gov.hr/e-gradjani/kako-postati-e-gradjanin/1553.Uvid u podatke djeteta u e-Dnevniku moguć je pod uvjetom da je razrednik u e-Dnevniku ispravno evidentirao dodatne podatke o roditeljima.

U privitku su Pravilnik i elementi koje privola za roditelje mora sadržavati:

***PRIVOLA – elementi PRIVOLE ISPITANIKA***

* *PISANI DOKAZ DA JE ISPITANIK DAO PRIVOLU*
* *PRIVOLA MORA BITI DANA TEMELJEM JASNOG PITANJA*
* *ISPITANIK IMA PRAVO U SVAKOM TRENUTKU POVUĆI PRIVOLU*
* *PRIVOLA MORA BITI DOBROVOLJNA*
* *ISPITANAK IMA PRAVO NA INFORMACIJE:*

*Identitet i kontaktni podaci voditelja obrade*

*Svrhu obrade i pravnu osnovu obrade*

*Podaci o eventualnom primatelju podataka*

*Podaci o namjeri prijenosa podataka trećoj zemlji ili međunarodnoj organizaciji*

*O svakoj izmjeni, brisanju ili ograničenju obrade*

***Ujedno ispitaniku se pružaju slijedeće informacije***

*Vrijeme pohrane,*

*Postojanje prava na zahtjev na uvid u podatke*

*Pravo na ispravak, brisanje, ograničavanje obrade*

*Pravo na prigovor za obradu*

*Pravo na prenosivost*

*Pravo na povlačenje privole*

*Pravo ispitanika na brisanje „zaborav“*

*Osobni podaci više nisu nužni obzirom na svrhu*